

Κθ35οη: 5ί9β 
(θΓη&θεΜθά) 

1_οθ3ΐϊοη: ΑΙίιβηΙ ΕϋιηϊΚο 
Τγρο9Γ3(ίο^^^ 


41463 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3601 

31 Δεκεμβρίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση και λειτουργία Εκκλησιαστικού Ιδρύματος 
υπό την επωνυμίαν: «ΕΚΚΛΗΣΙΑΣΤΙΚΗ ΒΙΒΛΙΟΘΗ¬ 
ΚΗ ΤΗΣ ΙΕΡΑΣ ΜΗΤΡΟΠΟΛΕΩΣ ΜΟΝΕΜΒΑΣΙΑΣ 

ΚΑΙ ΣΠΑΡΤΗΣ». 1 

Αναγνώρισις συστάσεως Ενοριών της Ιερός Μητρο- 
πόλεως Καισαριανής, Βύρωνος και Υμηττού, συμ- 
φώνως προς το άρθρον 25 του Ν. 4301/2014. 2 


ΑΠΟΦΑΣΕΙ Σ 

Αριθμ. 5628/2905/18.12.2014 (1) 


Σύσταση και λειτουργία Εκκλησιαστικού Ιδρύματος υπό 
την επωνυμίαν: «ΕΚΚΛΗΣΙΑΣΤΙΚΗ ΒΙΒΛΙΟΘΗΚΗ ΤΗΣ 
ΙΕΡΑΣ ΜΗΤΡΟΠΟΛΕΩΣ ΜΟΝΕΜΒΑΣΙΑΣ ΚΑΙ ΣΠΑΡ¬ 
ΤΗΣ». 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Λαβούσα υπ’ όψιν: 

1. Τα άρθρα 1 παρ. 4 και 29 παρ. 2 του Ν. 590/1977 «Περί 
Καταστατικού Χάρτου της Εκκλησίας της Ελλάδος», και 
68 του Ν. 4235/2014. 

2. Τας υποχρεώσεις της ποιμαινούσης Εκκλησίας προς 
το χριστεπώνυμον πλήρωμα, αι οποίαι απορρέουν από 
τας Ευαγγελικός επιταγάς, τους Ιερούς Κανόνας και 
τους Νόμους του Κράτους, 

3. Την υπ’ αριθμ. 660/3.11.2014 απόφασιν και την 
υπ’ αριθμ. πρωτ. 670/596/ 6.11.2014 Πρότασιν του Σεβα- 
σμιωτάτου Μητροπολίτου Μονεμβασίας και Σπάρτης 
Ευσταθίου, 

4. Την από 21.11.2014 Γνωμοδότησιν του Νομικού Γρα¬ 
φείου της Ιερός Συνόδου της Εκκλησίας της Ελλάδος, 
αποφασίζει: 

Συνιστά εις την Ιερόν Μητρόπολιν Μονεμβασίας και 
Σπάρτης εκκλησιαστικόνίδρυμα υπό την επωνυμίαν «ΕΚ¬ 
ΚΛΗΣΙΑΣΤΙΚΗ ΒΙΒΛΙΟΘΗΚΗ ΤΗΣ ΙΕΡΑΣ ΜΗΤΡΟΠΟΛΕΩΣ 
ΜΟΝΕΜΒΑΣΙΑΣ ΚΑΙ ΣΠΑΡΤΗΣ», η οργάνωσις, διοίκησις, 
διαχείρισις και λειτουργία του οποίου θα διέπεται από 
τας διατάξεις του επομένου Κανονισμού: 


ΚΑΝΟΝΙΣΜΟΣ ΣΥΣΤΑΣΕΩΣ ΚΑΙ ΛΕΙΤΟΥΡΓΙΑΣ 

ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ ΜΕ ΤΗΝ ΕΠΩΝΥΜΙΑΝ 
«ΕΚΚΛΗΣΙΑΣΤΙΚΗ ΒΙΒΛΙΟΘΗΚΗ 
ΤΗΣ ΙΕΡΑΣ ΜΗΤΡΟΠΟΛΕΩΣ 
ΜΟΝΕΜΒΑΣΙΑΣ ΚΑΙ ΣΠΑΡΤΗΣ» 

Αρθρο 1 

Σύσταση-έδρα-σφραγίδα 

1. Στην περιφέρεια της Ιερός Μητροπόλεως Μονεμβα¬ 
σίας και Σπάρτης και υπό την πνευματική και διοικητική 
εποπτεία αυτής συνιστάται Εκκλησιαστικό Ίδρυμα υπό 
την επωνυμία «Εκκλησιαστική Βιβλιοθήκη της Ιερός Μη¬ 
τροπόλεως Μονεμβασίας και Σπάρτης», το οποίο απο¬ 
τελεί Νομικό Πρόσωπο Ιδιωτικού Δικαίου, αυτοτελούς 
διαχειρίσεως και μη κερδοσκοπικού χαρακτήρα και θα 
διέπεται από τις διατάξεις του παρόντος Κανονισμού. 

Το Ίδρυμα έχει ως έδρα την πόλη της Σπάρτης και 
στεγάζεται σε κτίριο επί της οδού Λυσάνδρου 3. 

3. Το Ίδρυμα έχει δική του κυκλική σφραγίδα στην 
περιφέρεια της οποίας αναγράφει: «ΙΕΡΑ ΜΗΤΡΟΠΟΛΙΣ 
ΜΟΝΕΜΒΑΣΙΑΣ ΚΑΙ ΣΠΑΡΤΗΣ» και έσωθεν τις λέξεις: 
ΕΚΚΛΗΣΙΑΣΤΙΚΗ ΒΙΒΛΙΟΘΗΚΗ». Στο κέντρο της φέρει το 
μονόγραμμα «ΧΡ» περιστοιχιζόμενο από τα γράμματα 
α και ω. 

Αρθρο 2 

Σκοπός του Ιδρύματος - ειδικότεροι στόχοι 

Το Ίδρυμα σκοπό έχει την ενίσχυση του πνευματι¬ 
κού έργου της Ιερός Μητροπόλεως Μονεμβασίας και 
Σπάρτης και συγκεκριμένα τη δημιουργία και ανάπτυξη 
πνευματικού και πολιτιστικού κυττάρου με την οργά¬ 
νωση και λειτουργία Βιβλιοθήκης στην περιφέρεια της 
Ιερός Μητροπόλεως Μονεμβασίας και Σπάρτης, η οποία 
θέτει ως ειδικότερους στόχους: 

α) Τη συγκέντρωση, καταγραφή, ταξινόμηση, συντή¬ 
ρηση, κατάλληλη έκθεση και διαφύλαξη από κινδύνους 
φθοράς και απώλειας βιβλίων και εγγράφων με περι¬ 
εχόμενο εκκλησιαστικό, θεολογικό, φιλολογικό, νομικό, 
φιλοσοφικό, εκπαιδευτικό, ιστορικό, εθνικό, πολιτιστικό 
και καλλιτεχνικό. 

β) Τη διαμόρφωση κατάλληλης υποδομής που διευ¬ 
κολύνει την πρόσβαση ενδιαφερομένων προσώπων 
(ερευνητών, σπουδαστών, μελετητών κ.λπ.) στα βιβλία, 

τα έγγραφα και το ψηφιακό υλικό που βρίσκεται στη 
Βιβλιοθήκη. 

γ) Τη διοργάνωση ημερίδων, σεμιναρίων, συνεδρίων, 
ομιλιών με πολιτιστικό, κοινωνικό και ψυχαγωγικό χαρα¬ 
κτήρα, φροντιστηρίων και παρουσιάσεων βιβλίων καθώς 
και τη φιλοξενία τέτοιων σχετικών δραστηριοτήτων. 

δ) Την πραγματοποίηση και επιμέλεια εκδόσεων, κα¬ 
θώς και την προβολή των δράσεων της Βιβλιοθήκης 
από τον Τύπο, τα ηλεκτρονικά Μ.Μ.Ε. και το Διαδίκτυο. 

Άρθρο 3 

Διοικητικό Συμβούλιο (Δ.Σ.) του Ιδρύματος 

1. Το Ίδρυμα τελεί υπό την πνευματική και διοικητική 
εποπτεία της Ιεράς Μητροπόλεως Μονεμβασίας και 
Σπάρτης και διοικείται από Διοικητικό Συμβούλιο που 
απαρτίζεται από: 

α) Τον εκάστοτε Μητροπολίτη Μονεμβασίας και Σπάρ¬ 
της ως Πρόεδρο. 

β) Τον Πρωτοσύγκελλο της Ιεράς Μητροπόλεως Μο¬ 
νεμβασίας και Σπάρτης, ο οποίος εν κωλύματι του Προ¬ 
έδρου προεδρεύει του Δ.Σ. 

γ) Τον διευθυντή της Βιβλιοθήκης, που εισηγείται επί 
των προς συζήτηση θεμάτων της ημερήσιας διατάξεως. 

δ) Δύο πρόσωπα, κληρικούς ή λαϊκούς, που κατοικούν 
εντός της περιφέρειας της Ιεράς Μητροπόλεως Μονεμ¬ 
βασίας και Σπάρτης και διακρίνονται για την ευσέβεια, 
το ήθος, την πνευματική κατάρτιση και το ενδιαφέρον 
τους για τη ζωή και το έργο της Εκκλησίας. 

2. Τα μέλη του Δ.Σ. διορίζονται με τριετή θητεία από 
τον Σεβ. Μητροπολίτη Μονεμβασίας και Σπάρτης και 
μπορούν να επαναδιορισθούν. Η προσφορά τους στο 
Δ.Σ. είναι άμισθη. 

3. Μέλη του Δ.Σ. που παραιτούνται ή δεν ανταπο- 
κρίνονται στα καθήκοντά τους ή δεν συμμετέχουν σε 
περισσότερες από τέσσερις (4) συνεχείς συνεδριάσεις ή 
προβαίνουν σε ενέργειες που έρχονται σε αντίθεση με 
τον σκοπό του Ιδρύματος, παύονται και αντικαθίστανται 
με νέα μέλη από τον Σεβ. Μητροπολίτη Μονεμβασίας 
και Σπάρτης. 

4. Το Δ.Σ. συγκροτείται σε σώμα κατά την πρώτη 
συνεδρίασή του και συνέρχεται τακτικά κάθε τρεις (3) 
μήνες και εκτάκτως, όταν παρίσταται ανάγκη, ύστερα 
από πρόσκληση του Προέδρου, η οποία εμπεριέχει τα 
θέματα της ημερήσιας διατάξεως. 

5. Το Δ.Σ. βρίσκεται σε απαρτία, όταν παρίσταται 
οπωσδήποτε ο Πρόεδρος η σε περίπτωση απουσίας η 
κωλύματος αυτού ο αναπληρωτής του και δύο (2) μέλη 
του, οι δε αποφάσεις αυτού λαμβάνονται κατά πλειο- 
ψηφία των παρόντων μελών. Σε περίπτωση ισοψηφίας 
υπερισχύει η ψήφος του Προέδρου η σε περίπτωση 
απουσίας η κωλύματος αυτού του νομίμου αναπληρωτή 
του. 

6. Κατά τις συνεδριάσεις του Δ.Σ. τηρούνται πρακτικά, 
στα οποία καταχωρίζονται οι αποφάσεις που λαμβάνο- 
νται, αλλά και οι απόψεις των μειοψηφούντων μελών. Τα 
πρακτικά αυτά υπογράφονται από όλα τα παρόντα μέλη. 

Άρθρο 4 

Αρμοδιότητες του Διοικητικού Συμβουλίου 
του Ιδρύματος 

1. Το Δ.Σ. αποφασίζει για κάθε υπόθεση που αφορά 
τη λειτουργική αποδοτικότητα του Ιδρύματος, και ει¬ 
δικότερα: 


α) Αποφασίζει για κάθε θέμα που αφορά την οργά¬ 
νωση, διοίκηση, λειτουργία, διαχείριση και αξιοποίηση 
των εν γένει περιουσιακών στοιχείων και τη διάθεση 
των οικονομικών πόρων του Ιδρύματος, καθώς και για 
κάθε ενέργεια που σχετίζεται με την εκπλήρωση του 
σκοπού αυτού. Δύναται δια αποφάσεως να αναθέτει 
στον Διευθυντή του Ιδρύματος ειδικά καθήκοντα και 
τομείς ευθύνης. 

β) Μελετά τρόπους και μεθόδους επίτευξης των σκο¬ 
πών της Βιβλιοθήκης και επιλέγει από αυτούς τους πιο 
αποδοτικούς. 

γ) Συντάσσει τον Εσωτερικό Κανονισμό λειτουργίας, 
ο οποίος εγκρίνεται από τον Σεβ. Μητροπολίτη Μο¬ 
νεμβασίας και Σπάρτης και ρυθμίζει λεπτομερώς την 
οργάνωση και λειτουργία του Ιδρύματος (π.χ. την κατα¬ 
νομή της εργασίας και των καθηκόντων του έμμισθου 
προσωπικού, τυχόν αμοιβές και μισθούς, την οργάνωση 
του Ιδρύματος, ωράριο υποδοχής κοινού, προϋποθέσεις 
δανεισμού βιβλίων, αλληλογραφία κ.λπ.). 

δ) Εγκρίνει τον ετήσιο προγραμματισμό των δραστη¬ 
ριοτήτων του Ιδρύματος. 

ε) Καταρτίζει τον ετήσιο προϋπολογισμό των εσόδων 
και εξόδων του Ιδρύματος και ψηφίζει τον ετήσιο απο¬ 
λογισμό του, τους οποίους υποβάλλει προς έγκριση στο 
Μητροπολιτικό Συμβούλιο. 

στ) Μεριμνά για την εξεύρεση οικονομικών πόρων, 
ώστε η λειτουργία του Ιδρύματος να είναι περισσότερο 
αποτελεσματική. 

ζ) Εγκρίνει τις συμβάσεις έργου και αποφασίζει για 
οποιαδήποτε πρόσληψη αναγκαίου προσωπικού στη 
Βιβλιοθήκη. 

η) Αποφασίζει για κάθε άλλο θέμα το οποίο προκύπτει 
κατά την εφαρμογή του παρόντος Κανονισμού και δεν 
προβλέπεται ρητά σε αυτόν. 

2. ΤοΊδρυμα εκπροσωπείται ενώπιον πάσης αρχής σε 
όλες τις έννομες σχέσεις, καθώς και σε όλες του τις 
σχέσεις με άλλα Ιδρύματα, Οργανισμούς, Νομικά και 
Φυσικά Πρόσωπα από τον Πρόεδρο ή από μέλος αυτού, 
ειδικά εξουσιοδοτημένο γι’ αυτόν τον σκοπό. 

3. Ο Πρόεδρος επιβλέπει και καθορίζει τις εργασίες 
του Δ.Σ. και υπογράφει τη σχετική αλληλογραφία. 

4. Ο Πρόεδρος προτείνει προς το Συμβούλιο τον διορι¬ 
σμό του Διευθυντή της Βιβλιοθήκης, ο οποίος συντονίζει 
το συνολικό έργο του Ιδρύματος της εκκλησιαστικής 
Βιβλιοθήκης της Ιεράς Μητροπόλεως Μονεμβασίας και 
Σπάρτης. 

Αρθρο 5 

Έσοδα του Ιδρύματος 

Πόροι της Βιβλιοθήκης είναι: 

α) Ετήσια οικονομική επιχορήγηση από την Ιερά Μη¬ 
τρόπολη Μονεμβασίας και Σπάρτης, τις Ενορίες και τις 
Ιερές Μονές της οικείας εκκλησιαστικής περιφέρειας, 
όπως αυτή κανονίζεται από το Μητροπολιτικό Συμβού¬ 
λιο και αναγράφεται στον προϋπολογισμό αυτών. 

β) Παροχές προερχόμενες από κρατικούς φορείς, ει¬ 
σφορές Δήμων και Οργανισμών. 

γ) Συμμετοχή σε σχετικά ευρωπαϊκά προγράμματα, τα 
οποία προβλέπουν την ενίσχυση ανάλογων δράσεων. 

δ) Δωρεές, εισφορές, σε είδος ή σε χρήμα φίλων της 
Βιβλιοθήκης, χορηγίες από ζώντες, κληρονομιές, κλη¬ 
ροδοσίες κινητών και ακινήτων φυσικών και Νομικών 
Προσώπων, καθώς και τα έσοδα που τυχόν προέρχονται 
από αυτά. 

ε) Έσοδα προερχόμενα από διάφορες εκδόσεις της 
Βιβλιοθήκης, από εκθέσεις βιβλίων, καθώς και από την 
πραγματοποίηση διάφορων εκδηλώσεων και δραστη¬ 
ριοτήτων με γενικότερο πολιτιστικό και μορφωτικό 
περιεχόμενο. 

στ) Κάθε άλλη πρόσοδος σύμφωνη με το ορθόδοξο 
χριστιανικό πνεύμα και με τον μη κερδοσκοπικό χα¬ 
ρακτήρα της Βιβλιοθήκης, που προέρχεται από κάθε 
είδους δραστηριότητα του Ιδρύματος αυτού και κάθε 
νόμιμη πηγή και δεν κατονομάζεται ρητά στον παρόντα 
Κανονισμό. 

Άρθρο 6 

Τηρούμενα Βιβλία 

Στη Βιβλιοθήκη τηρούνται αρχείο και τα εξής διαχει¬ 
ριστικά βιβλία με ίδια αρίθμηση το καθένα κατά φύλλο 
και θεωρημένα για κάθε νόμιμη χρήση από την Ιερά 
Μητρόπολη Μονεμβασίας και Σπάρτης, δηλαδή: 
α) Βιβλίο Πρακτικών και Συνεδριάσεων του Δ.Σ. 
β) Βιβλίο Πρωτοκόλλου Αλληλογραφίας, 
γ) Τα προβλεπόμενα από τις κείμενες διατάξεις 
λογιστικά βιβλία (π.χ. Βιβλίο Ταμείου και αριθμημένα 
κατ’ αύξοντα αριθμό διπλότυπα γραμμάτια εισπράξεων 
και εντάλματα πληρωμής, τα οποία είναι εκτελεστά, 
εφ’ όσον φέρουν την υπογραφή του Προέδρου και του 
Διευθυντή του Ιδρύματος/Ταμία). 

δ) Βιβλίο Κτηματολογίου, στο οποίο καταγράφονται 
όλα τα ακίνητα περιουσιακά στοιχεία που έχουν δια¬ 
τεθεί σε χρήση του Ιδρύματος. 

ε) Βιβλίο Υλικού, στο οποίο καταγράφονται όλα τα 
κινητά περιουσιακά στοιχεία που έχουν διατεθεί σε 
χρήση του Ιδρύματος. 

στ) Κάθε άλλο διαχειριστικό βιβλίο που κρίνεται απα¬ 
ραίτητο από το Δ.Σ. για την ομαλή και αποτελεσματική 
λειτουργία της Βιβλιοθήκης. 

Άρθρο 7 

Προσωπικό-Σύσταση θέσεων εργασίας 

1. Το προσωπικό του Ιδρύματος είναι έμμισθο και 
προσλαμβάνεται από το Δ.Σ. με πρόταση του Σεβ. Μη¬ 
τροπολίτου, σύμφωνα με τις διατάξεις της κείμενης 
νομοθεσίας, ή και εθελοντικό. 

2. Η ιδιότητα του μέλους του Διοικητικού Συμβουλίου 
δεν είναι ασυμβίβαστη με την κατοχή θέσεως προσω¬ 
πικού του Ιδρύματος. Ο εκάστοτε Διευθυντής του Ιδρύ¬ 
ματος είναι μέλος του Δ.Σ., ασκώντας και τα καθήκοντα 
που του ανατίθενται από τον παρόντα Κανονισμό ή δια 
αποφάσεως του Διοικητικού Συμβουλίου. 

3. Για την εύρυθμη και αποτελεσματική λειτουργία του 
εκκλησιαστικού Ιδρύματος της Βιβλιοθήκης της Ιεράς 
Μητροπόλεως Μονεμβασίας και Σπάρτης συνιστώνται 
οι κάτωθι θέσεις προσωπικού: 

α) Μία (1) θέση Διευθυντού του Ιδρύματος 
β) Μία (1) θέση Βιβλιοθηκονόμου 
γ) Μία θέση (1) γενικών καθηκόντων (κλητήρος ) ή 
καθαρίστριας 

Άρθρο 8 

Καθήκοντα του Διευθυντού 

Ο Διευθυντής της Βιβλιοθήκης πρέπει να είναι πτυ- 
χιούχος ΑΕΙ η έστω ΤΕΙ. Είναι μέλος του Διοικητικού 
Συμβουλίου επί θητεία και ασκεί τα προβλεπόμενα δι¬ 
ευθυντικά καθήκοντα στο Ίδρυμα, ιδίως: 


α) Ασκεί τη διεύθυνση του Ιδρύματος, οργανώνει, συ¬ 
ντονίζει και κατανέμει τις δράσεις και εργασίες του 
προσωπικού της Βιβλιοθήκης, με γνώμονα την αποδο¬ 
τικότερη και αποτελεσματικότερη επίτευξη των σκοπών 
αυτής. 

β) Εκτελεί τις αποφάσεις του Δ.Σ. του Ιδρύματος και 
εκπληρώνει τα ειδικά καθήκοντα που του έχουν δί απο¬ 
φάσεως ανατεθεί. 

γ) Εισηγείται επί όλων των θεμάτων που τίθενται προς 
το Διοικητικό Συμβούλιο. 

δ) Επιλύει κάθε πρακτικό ζήτημα που ανακύπτει κατά 
τη λειτουργία εν σχέσει με τρίτα πρόσωπα. 

ε) Μεριμνά για τη χρηστή διαχείριση των οικονομικών 
και περιουσιακών στοιχείων του Ιδρύματος. 

στ) Σε περίπτωση προσφοράς δωρεών, χορηγιών ή 
εν γένει άλλων νόμιμων προσόδων ενημερώνει το Δ.Σ., 
το οποίο αποφασίζει για την αποδοχή ή αποποίηση. 

ζ) Εγκρίνει την πραγματοποίηση προμηθειών και δα¬ 
πανών και την ανάληψη ποσού μέχρι 1000 ευρώ εντός 
των εγκεκριμένων πιστώσεων του προϋπολογισμού. 

η) Φροντίζει για την άμεση επίλυση θεμάτων της τρέ¬ 
χουσας λειτουργίας του Ιδρύματος. 

Άρθρο 9 

Καθήκοντα του λοιπού προσωπικού 

Βασικό καθήκον του προσωπικού της Βιβλιοθήκης 
αποτελεί η καταλογογράφηση και η ταξινόμηση του 
έντυπου και ψηφιακού υλικού, καθώς και η ψηφιοποίηση 
μέρους αυτού. Επιπρόσθετα, μεριμνά για την ομαλή και 
εύρυθμη λειτουργία της Βιβλιοθήκης, και παράλληλα 
υποχρεούται να παρέχει την κατάλληλη βιβλιοθηκονο- 
μική και τεχνολογική υποστήριξη, με σκοπό την έγκυρη 
και έγκαιρη εξυπηρέτηση του κοινού. 

Άρθρο 10 

Τροποποίηση του Κανονισμού 

Ο παρών Κανονισμός τροποποιείται με απόφαση της 
Ιεράς Συνόδου της Εκκλησίας της Ελλάδος, ύστερα 
από πρόταση του Σεβ. Μητροπολίτου Μονεμβασίας και 
Σπάρτης, κατόπιν αποφάσεως του Δ.Σ. του Ιδρύματος. 

Άρθρο 11 

Κατάργηση του Ιδρύματος 

1. Η Βιβλιοθήκη της Ιεράς Μητροπόλεως Μονεμβασίας 
και Σπάρτης, όταν καθίσταται αδύνατη η λειτουργία της 
ή όταν δεν εκπληρώνει την αποστολή και τον σκοπό 
της ή παρεκκλίνει αυτών, καταργείται. Η κατάργηση 
διενεργείται με απόφαση της Ιεράς Συνόδου της Εκ¬ 
κλησίας της Ελλάδος, κατόπιν προτάσεως του Σεβ. Μη¬ 
τροπολίτου Μονεμβασίας και Σπάρτης. Στην περίπτωση 
αυτή προηγείται αιτιολογημένη ομόφωνη απόφαση του 
Διοικητικού Συμβουλίου του Ιδρύματος. 

2. Η απόφαση της Ιεράς Συνόδου της Εκκλησίας της 
Ελλάδος περί καταργήσεως δημοσιεύεται στην Εφη¬ 
μερίδα της Κυβερνήσεως και στο επίσημο Δελτίο της 
Εκκλησίας της Ελλάδος «ΕΚΚΛΗΣΙΑ». 

3. Μετά την κατάργηση του Ιδρύματος όλα τα περιου¬ 
σιακά στοιχεία αυτού καταγράφονται και περιέρχονται 
αυτοδικαίως στο Νομικό Πρόσωπο της Ιεράς Μητροπό¬ 
λεως Μονεμβασίας και Σπάρτης. 

Άρθρο 12 

Έναρξη ισχύος του Κανονισμού 

Ο παρών Κανονισμός ισχύει από της δημοσιεύσεως 
αυτού δια της Εφημερίδος της Κυβερνήσεως. Ο Κανονι¬ 
σμός δημοσιεύεται επίσης και δια του επίσημου Δελτίου 
της Εκκλησίας της Ελλάδος «ΕΚΚΛΗΣΙΑ». 

Άρθρο 13 
Κάλυψη δαπάνης 

Από τις διατάξεις του παρόντος Κανονισμού δεν προ- 
καλείται δαπάνη σε βάρος του προϋπολογισμού της 
Ιεράς Μητροπόλεως Μονεμβασίας και Σπάρτης. Οια- 
δήποτε μελλοντική δαπάνη θα εγγράφεται στον οικείο 
προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Δεκεμβρίου 2014 
Ο Πρόεδρος 

| Ο Αθηνών ΙΕΡΩΝΥΜΟΣ 

-♦- 

Αριθμ. 5850/2896 (2) 

Αναγνώρισις συστάσεως Ενοριών της Ιεράς Μητροπό¬ 
λεως Καισαριανής, Βύρωνος και Υμηττού, συμφώνως 
πρός τό άρθρον 25 του Ν. 4301/2014. 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχοντες υπόψιν: 

1. Το άρθρον 25 παρ. 1 του Ν. 4301/2014, 


2. Την υπ’ αριθμ. Φ. 3/1/1062/17.11.2014 εισήγησιν του 
Σεβασμιωτάτου Μητροπολίτου Καισαριανής, Βύρωνος 
και Υμηττού Δανιήλ. 

3. Την από 11.12.2014 απόφασιν της Διαρκούς Ιεράς 
Συνόδου, διαπιστούμεν την προ της ενάρξεως ισχύος 
του Ν. 590/1977 σύστασιν των ως κάτωθι Ενοριών 
της Ιεράς Μητροπόλεως Καισαριανής, Βύρωνος και 
Υμηττού: 

α) Ενορία Αγίου Νικολάου Καισαριανής, με έδρα τον 
Δήμο Καισαριανής, του Κεντρικού Τομέα της Περιφέρει¬ 
ας Αττικής, ιδρυθείσα τό έτος 1924, ως εκφαίνεται από 
το Βιβλίον Πρακτικών του Εκκλησιαστικού Συμβουλίου 
του ως άνω Ιερού Ναού. 

β) Ενορία Κοιμήσεως Θεοτόκου Καισαριανής, με έδρα 
τον Δήμο Καισαριανής, του Κεντρικού Τομέα της Περι¬ 
φέρειας Αττικής, ιδρυθείσα τό έτος 1929, ως εκφαίνεται 
από τό βιβλίον «Ιερός Ναός Κοιμήσεως της Θεοτόκου», 
εκδ. Ιεράς Μητροπόλεως Καισαριανής, Βύρωνος και 
Υμηττού, 2002, σελ. 7. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Δεκεμβρίου 2014 
Ο Πρόεδρος 

ΐ Ο Αθηνών ΙΕΡΩΝΥΜΟΣ 

